CELEX: C2007/140/73
Language: hu
Date: 2007-06-23 00:00:00
Title: F-38/07. sz. ügy: 2007. április 20-án benyújtott kereset – Caleprico kontra Bizottság

23.6.2007   
            
            
               HU
            
            
               Az Európai Unió Hivatalos Lapja
            
            
               C 140/45
            
         2007. április 20-án benyújtott kereset – Caleprico kontra Bizottság
   (F-38/07. sz. ügy)
   (2007/C 140/73)
   Az eljárás nyelve: olasz
   Felek
   
      Felperes: Francesco Caleprico (Brüsszel, Belgium) (képviselő: V. Guagliulmi ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék az EK 241. cikk alapján jogellenesség alapján nyilvánítsa a tisztviselők személyzeti szabályzatának XIII. melléklete 12. és 13. cikkét alkalmazhatatlannak;
            
         
               —
            
            
               a Közszolgálati Törvényszék semmisítse meg azt a határozatot, amellyel a kinevezésre jogosult hatóság hallgatólagosan elutasította a felperes által 2006. június 12-én benyújtott panaszt;
            
         
               —
            
            
               a Közszolgálati Törvényszék semmisítse meg a Bizottság 2006. június 12-én hozott határozat azon részét, amelyben a kinevezésre jogosult hatóság a felperes besorolási osztályát AD8-as besorolási osztály 3. fizetési fokozata helyett AD6-os besorolási osztály 2. fizetési fokozatában határozta meg;
            
         
               —
            
            
               a Közszolgálati Törvényszék kötelezze a Bizottságot arra, hogy a 2006. június 12-i határozat vitatott része helyett hozzon egy olyan határozatot, amely a felperest 2006. július 1-jei visszaható hatállyal az AD8-as besorolási osztály 3. fizetési fokozatába sorolja be;
            
         
               —
            
            
               a Közszolgálati Törvényszék kötelezze a Bizottságot a felperes által a megtámadott határozatok jogellenessége miatt meg nem kapott összegek és esedékes kamataik felperesnek történő megfizetésére;
            
         
               —
            
            
               a Közszolgálati Törvényszék kötelezze a Bizottságot a felperest ért és a Közszolgálati Törvényszék által jelen esetben megállapított kár megtérítésére;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   A felperes felvételére – az A7/A6-os besorolási fokozatba felvehető személyek tartaléklistájának kialakítására irányuló EUR/A/155/2000 (1) versenyvizsga tartaléklistának elkészítéséhez hasonlóan – az Európai Közösségek tisztviselőinek személyzeti szabályzatának, valamint az Európai Közösségek egyéb alkalmazottainak alkalmazási feltételeinek módosításáról szóló, 2004. március 22-i 723/2004/EK, Euratom rendelet (2) hatálybalépését követően került sor, majd az AD6-os besorolási fokozat 2. fizetési fokozatába sorolták be.
   Keresetének alátámasztására a felperes két jogalapot ad elő:
   Első jogalapja szerint a felperes előadja, hogy a 2006. június 12-i határozat ellentmondásos, mivel jogellenes ellentmondás van egyrészt a személyzeti szabályzat 31. cikkére történő, a preambulumban foglalt hivatkozás – amelynek értelmében a jelentkezőket a versenyvizsga-kiírásban foglalt besorolási osztályba nevezik ki – és az említett határozat között – amelynek értelmében a felperest AD6-os besorolási osztály 2. fizetési fokozatába sorolja be.
   A második jogalap értelmében a felperes előadja, hogy mindenesetre a szóban forgó kérdés jogellenes, mivel az hallgatólagos jogalapon nyugszik (a személyzeti szabályzat XII. mellékletének 12. és 13. cikke), amely az alábbiak miatt jogellenes:
   
               —
            
            
               ellentmondás a jogbiztonság elvével és a bizalomvédelem elvével;
            
         
               —
            
            
               a hátrányos megkülönböztetés tilalma elvének és az egyenlő bánásmód elvének megsértése;
            
         
               —
            
            
               az ésszerűség elvének megsértése, mivel az új rendszer alkalmazása egy teljesen kiszámíthatatlan körülménytől függ, nevezetesen hogy egy adott időpont előtt vagy után kerül-e sor a felvételre, anélkül hogy e szabályt bármi indokolná;
            
         
               —
            
            
               a gondos ügyintézés elvének megsértése;
            
         
               —
            
            
               másodlagosan ellentmondás a közösségi jogi aktusoknak az EK 251. cikkben előírt indokolási kötelezettségével.
            
         
      (1)  HL C 147A., 2000.5.25., 10. o.
   
   
      (2)  HL L 124., 2004.4.27., 1. o.